Diari Oficial de la Generalitat Valenciana


Sumari del DOGV 6639, del 27-10-2011 (2011/10692)

RESOLUCIÓ de 13 d'octubre de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització de l'Hospital Universitari de la Ribera per a fer extraccions d'òrgans i teixits de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6639

Data del DOGV
:   27-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10222


Data del document
:   13-10-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * establiment hospitalari

RESOLUCIÓ de 13 d'octubre de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització de l'Hospital Universitari de la Ribera per a fer extraccions d'òrgans i teixits de donants morts.  
  
 [2011/10081]  
L'Hospital Universitari de la Ribera va renovar l'autorització per a fer extraccions d'òrgans i teixits de donants morts per la Resolució de la Conselleria de Sanitat de 5 d'octubre de 2006.  
José Emilio Llopis Calatayud, director de l'Hospital Universitari de la Ribera, va presentar, amb data 4 d'octubre de 2011, la sol·licitud de renovació de l'autorització per a fer extraccions d'òrgans i teixits de donants morts.  
La Direcció General d'Ordenació i Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent segons l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual aprova el Reglament Orgànic i Funcional de la Conselleria de Sanitat i modifica el Decret 25/2005, de 4 de febrer, del Consell, pel qual aprova els Estatuts reguladors de l'Agència Valenciana de Salut.  
2. Es complix el que establixen el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits; el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
  
Vistos els antecedents de fet i els preceptes legals esmentats i la resta que s'apliquen, resolc:  
Renovar l'autorització de l'Hospital Universitari de la Ribera per a fer extraccions d'òrgans i teixits de donants morts. Esta autorització és vàlida per un període de quatre anys, a partir de la data d'esta resolució.  
Es pot revocar l'autorització en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
  
València, 13 d'octubre de 2011.- El director general d'Avaluació, Qualitat i Atenció al Pacient: Ignacio Ferrer Cervera.